Document ID: /roh_data/filtered/fineweb-2-filterrobots_roh.jsonl.gz/27783

La purschidas dalla Scola Vinavon sedrezzan a giuvenils che vulan sepreparar suenter il temps da scola obligatori duront in onn intenziunadamein silla midada en ina formaziun professiunala da basa pigl attestat federal da qualificaziun (AFQ) ni pigl attest federal professiunal (AFP). A scolaras e scolars ferms duei vegnir possibilitau da frequentar scolas cuntinuontas. Las scolaras ed ils scolars vegnan susteni cunzun el sectur dall’elecziun da clamada, da slargar la cumpetenza ella materia e da sviluppar la persunalitad.
Entras absolver ina purschida dalla Scola Vinavon duein ils giuvenils daventar habels da sedecider per ina clamada adequata e d’anflar ina plazza d’emprendissadi che corrispunda a lur habilitads ed interess.
En tut las purschidas dalla Scola Vinavon dil Center da fomaziun Surselva acquistan ils giuvenils las cumpetenzas necessarias persuenter entras sefatschentar intensivamein cun
- anflar la dretga professiun e s’integrar professiunalmein,
- sviluppar l’atgna persunalitad e cun
- consolidar, cumpletar ed approfundar la formaziun da scola.
Ulteriuras informaziuns davart ils singuls tips da scola en nossa Scola Vinavon anfleis Vus cheu.
Per s’annunziar e fixar in termin da discussiun, fagei aschi bien e clichei cheu.
Tut ils ulteriurs documents sesanflan cheu.